Document ID: 32008R1086

KOMISIJAS REGULA (EK) Nr. 1086/2008
(2008. gada 5. novembris),
ar kuru groza Regulu (EK) Nr. 1438/2003, ar ko paredz īstenošanas noteikumus attiecībā uz Kopienas flotes politiku, kura noteikta Padomes Regulas (EK) Nr. 2371/2002 III nodaļā
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2002. gada 20. decembra Regulu (EK) Nr. 2371/2002 par zivsaimniecības resursu saglabāšanu un ilgtspējīgu izmantošanu saskaņā ar kopējo zivsaimniecības politiku (1) un jo īpaši tās 12. panta 1. punktu,
tā kā:
(1)
Ar Regulas (EK) Nr. 2371/2002 12. pantu noteikts, ka Komisija katrai dalībvalstij nosaka robežlīmeņus, kas izteikti bruto tonnāžā un kW attiecībā uz to Kopienas zvejas kuģu kopējo zvejas jaudu, kuri peld ar attiecīgās dalībvalsts karogu. Šie robežlīmeņi ir noteikti Komisijas 2003. gada 12. augusta Regulā (EK) Nr. 1438/2003, ar ko paredz īstenošanas noteikumus attiecībā uz Kopienas flotes politiku, kura noteikta Padomes Regulas (EK) Nr. 2371/2002 III nodaļā (2).
(2)
Saskaņā ar Regulas (EK) Nr. 1438/2003 1. pantu minēto regulu piemēro Kopienas zvejas kuģu zvejas jaudai, izņemot attiecībā uz kuģiem, kas ir izmantoti tikai akvakultūrā vai reģistrēti Francijas, Portugāles un Spānijas attālākajos reģionos.
(3)
Ar Regulas (EK) Nr. 1438/2003 I pielikuma 1. zemsvītras piezīmi noteikts, ka robežlīmeņus var pārskatīt, lai ņemtu vērā kuģus, kuri bija 2002. gada 31. decembrī, bet uz kuriem neattiecās VGVP IV vai kuri nebija reģistrēti datumā, kad tika sagatavota pielikuma tabula.
(4)
2006. gada 26. septembrī Nīderlande informēja Komisiju, ka noteikts skaits zvejas kuģu, kuru zvejas jauda patlaban ir iekļauta minētās valsts robežlīmenī, ir izmantoti tikai akvakultūrā, un pieprasīja Komisijai samazināt robežlīmeni par 15 540 GT un 39 258 kW attiecībā uz to Kopienas zvejas kuģu kopējo zvejas jaudu, kuri peld ar Nīderlandes karogu.
(5)
Īrijas zvejas flotei pašlaik noteiktajā robežlīmenī nav iekļauta daļa neliela izmēra zvejas kuģu, kas galvenokārt zvejo sugas, kurām nepiemēro zvejas kvotas. Lai arī šo zvejas kuģu zvejas jauda tika iekļauta VGVP IV mērķos, šo zvejas kuģu reģistrācija vēl nebija pabeigta robežlīmeņu noteikšanas dienā. 2008. gada 4. aprīlī Īrija iesniedza Komisijai galīgo sarakstu ar zvejas kuģiem un pieprasīja Komisijai attiecīgi grozīt Īrijas zvejas flotei noteikto robežlīmeni. Turklāt ir jāņem vērā gliemeņu zvejas bagarkuģu zvejas jauda, kuri iepriekš nebija reģistrēti. Tāpēc Īrijai noteiktie robežlīmeņi ir jāpalielina par 1 719 GT un 14 608 kW.
(6)
Šajā regulā paredzētie pasākumi ir saskaņā ar Zvejniecības un akvakultūras komitejas atzinumu,
IR PIEŅĒMUSI ŠO REGULU.
1. pants
Regulas (EK) Nr. 1438/2003 I pielikumu aizstāj ar šīs regulas pielikuma tekstu.
2. pants
Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2008. gada 5. novembrī

Labels: 7
6